stanford-oval/wikipedia huggingface dataset:
ועידת החוקה (ארצות הברית)
סיכום הוועידה

העותק הסופי של החוקה הוצג לוועידה ב-17 בספטמבר. מבין 55 הנציגים שנשלחו לוועידה בתחילה 42 היו נוכחים בעת החתימה עליה, ו-39 מתוך אלה חתמו על החוקה. הנציגים שהיו נוכחים ולא חתמו על החוקה הם אלברידג' גרי ממסצ'וסטס, ואדמונד רנדולף וג'ורג' מייסון מווירג'יניה. שלושת הנציגים האלו נותרו האופוזיציה הבולטת ביותר לחוקה בימים האחרונים לניסוחה.
לא כל הנציגים שחתמו על החוקה היו לחלוטין שבעי רצון מהנוסח הסופי. סיכם זאת בנג'מין פרנקלין:
"אני מודה שחלקים שונים של החוקה הזו אינם מוצאים חן בעיני עכשיו, אבל אולי אשלים עימם בעתיד; שכן למדתי מניסיון חיים ארוך שלעתים שיניתי דעות ועמדות שפעם חשבתין לצודקות, אך בגלל עובדות חדשות ושיקול דעת נוסף מצאתי שהן מוטעות. ככל שאני מזדקן יותר, כך גדלה נטייתי להטיל ספק בכושר השיפוט שלי ולהאזין ביתר תשומת לב של אחרים... ברוח דברים אלה, אדוני היושב ראש, אני מסכים לחוקה שלפנינו על אף כל מגרעותיה — אם אכן אלו מגרעות... מסופקני אם ועידה חוקתית אחרת תוכל לנסח חוקה טובה יותר מזו שלפנינו. שהרי כאשר אתה מכנס כמה אנשים יחדיו, באים לידי ביטוי לא רק תבונתם המקובצת, כי אם גם כל דעותיהם הקדומות, טעויות המחשבה, האינטרסים המקומיים, וההשקפות האנוכיות שלהם. האם ייתכן להפיק חוקה מושלמת מכנס שכזה? לפיכך אני משתומם שהחוקה שחיברנו כאן היא כל כך קרובה למדרגות השלמות; ובטוחני שאויבנו ישתוממו עוד יותר, הואיל והם מצפים שסופנו יהיה כסופם של בוני מגדל בבל, שאחדותנו תתפורר, ושכל מפגש בינינו תהיה לו מטרה אחת בלבד - לנעוץ סכין איש בגב רעהו. לפיכך, אדוני, אני מסכים לחוקה הזו מכיוון שאינני מצפה לחוקה טובה ממנה, ומכיוון שאינני בטוח שאין זו החוקה הטובה ביותר"
לאחר הוועידה

על מנת שהצעת החוקה שאישרה הוועידה תהפוך לחוקה בפועל של ארצות הברית היה צורך באשרורה על ידי המדינות. ההליך שבו ניתן לאשרר את החוקה מפורט בפרק 7 של החוקה עצמה, כך שלמעשה הצירים בוועדה יכלו לקבוע את התנאים שבהם החוקה תתקבל. הצירים חששו שרוד איילנד ומדינות נוספות עשויות להתנגד לחוקה; לכן, הם קבעו שמספיק רוב של 9 מדינות מתוך ה-13. בנוסף, הצירים ציפו שחלק מהפוליטיקאים המכהנים יתנגדו לחוקה, ולכן הם קבעו שהחוקה תאושרר על ידי ועידות אשרור עצמאיות שייבחרו על ידי האזרחים בכל אחת מהמדינות.
בעקבות הוועידה התקיים דיון ומאבק בין מתנגדי החוקה ותומכיה (פדריאליסטים ואנטי-פדריאליסטים). המדינה הראשונה שאשררה את החוקה הייתה דלאוור והמדינה התשיעית הייתה ניו המפשיר ב-21 ביוני 1788. בתאריך זה החוקה נכנסה רשמית לתוקף בתשע המדינות שאשררו אותה. המדינות שלא אשררו אותה בעת הזו היו וירג'יניה, ניו יורק, צפון קרוליינה ורוד איילנד. תמיכתן של ארבע המדינות האלה הושגה, בין השאר, על ידי ההבטחה לכינון שורה של תיקונים לחוקה שיבטיחו חירויות וזכויות בסיסיות ויגבילו את כוחו של הממשל המרכזי. התיקונים שהוצעו במהלך דיון זה הפכו ברובם למגילת הזכויות, שעשרת התיקונים הראשונים בה אושרו ב-15 בדצמבר 1791. ההבטחה להכנסת השינויים אפשרה את אשרור החוקה על ידי ארבע המדינות האחרות עוד קודם לכן. המדינה האחרונה (מבין 13 הראשונות) לאשרר את החוקה הייתה רוד איילנד ב-29 במאי 1790.
ראו גם

אמריקניזם
הקונגרס הקונטיננטלי
פדרליזם
קונפדרציה
חוקת ארצות הברית
הערות שוליים

↑  Sidney M. Milkis and Michael Nelson, The American Presidency: Origins and Development 1776-2014, 7th edition, Sage (2016), pp. 6-8.
↑  Report of Proceedings in Congress; February 21, 1787
↑  Clinton Rossiter, 1787: The Grand Convention, (New York: Mentor Books 1968), pp. 171.
↑  Gary P. Gershman, The Legislative Branch of Federal Government: People, Process, and Politics, 2008, 15.
↑  New York's Delegates to the Constitutional Convention, National Archives and Records Administration,
↑  Stewart, David. The Summer of 1787 (Simon and Schuster 2007). pp. 169
↑  Records of the Federal Convention, Document 7, 4:37; Committee of Detail, IV.
↑  Sidney M. Milkis and Michael Nelson, The American Presidency: Origins and Development 1776-2014, 7th edition, Sage (2016), pp. 18-19.
↑  Sidney M. Milkis and Michael Nelson, The American Presidency: Origins and Development 1776-2014, 7th edition, Sage (2016), pp. 19.
↑  Paul Finkelman, Slavery and the Founders: Race and Liberty in the Age of Jefferson, (Routledge 2014), pp.145.
↑  Article I, Section 9, Clause 1
↑  Speech of Benjamin Franklin, September 17 1787, reported in James Madison's Notes.
↑  Gordon Lloyd, "Ratification of the Constitution: The Six Stages of Ratification", TeachingAmericanHistory.com, Ashbrook Center at Ashland University.
| --- | --- |
בקרת זהויות :  NLI: 987007269259505171  GND: 16192277-6  LCCN: n80039711  NKC: vse2016914674  VIAF: 2262145857126922922775   WorldCat (עם VIAF): 2262145857126922922775 
אלכסנדר המילטון
גוברנור מוריס נחשב למי שניסח את ההקדמה לחוקת ארצות הברית ולעיתים מכונה "איש העט של החוקה" בשל תרומתו לנוסח הסופי.
יאנוש ולדאפפל

| --- | --- |
אין תמונה חופשית
 לידה:  14 באוקטובר 1866 Nagyzablát, ממלכת הונגריה 
 פטירה:  5 בנובמבר 1935 (בגיל 69) בודפשט, ממלכת הונגריה 
 מדינה:  הונגריה 
 מקום קבורה:  בית הקברות היהודי ברחוב קוזמה 
 השכלה:  Piarist High School Trenčín (1882)  אוניברסיטת אטווש לוראנד (1893) 
 
יאנוש ולדאפפל (בהונגרית: Waldapfel János; זבלטיה (מחוז טרנצ'ין), 14 באוקטובר 1866 – בודפשט, 5 בנובמבר 1935) היה דוקטור למדעי הרוח, מורה, סופר פדגוגי מן הבולטים בהונגריה.
ביוגרפיה

יאנוש ולדאפפל נולד במשפחה יהודית כבנם של ארמין ולדאפפל ושל יוזפין דויטש.
ב-1882 עבר את בחינת הבגרות בבית הספר התיכון בטרנצ'ין.
בשנים 1882–1987 היה סטודנט מן המניין של אוניברסיטת בודפשט (שמה היום אוניברסיטת אטווש לוראנד)
בשנים 1892–1893 היה סטודנט חיצוני.
בשנים 1887–1889 תרגם מאנגלית עבור העיתון הכלכלי "אדמה הונגרית" (Magyar Föld).
בשנים 1889–1893 היה חבר חיצוני בבית הספר התיכון המקצועי הראשי בבודפשט.
בשנת 1893 קיבל תעודת הוראה לבית ספר תיכון.
בשנת 1894 נסע לינה, שם היה סטודנט חיצוני של האוניברסיטה במשך חצי שנה ולימד בבית הספר להכשרה שליד הסמינר הפדגוגי של האוניברסיטה.
ב-1896 הפך לדוקטור למדעי הרוח באוניברסיטת בודפשט.
משנת 1897 היה מורה במכון להכשרת מורים בבודפשט (בחסות אוניברסיטת אטווש לוראנד), שם לימד פדגוגיה ושפה גרמנית, ומשם פרש ב-1924.
מותו נגרם מחלת לב. יאנוש ולדאפפל הובא למנוחות בבית הקברות היהודי ברחוב קוזמה בבודפשט.
אשתו הייתה אנה וייס, לה נישא ב-25 בדצמבר 1900 בברטיסלאבה.
פרסומיו (חלקי)

מאמריו הרבים מספר פורסמו בכתבי עת מן החשובים אז בהונגריה:
בכתב העת הפילולוגי האוניברסיטאי (1895) כתב עת לבלשנות וספרות.
הקורסים שלו בעיר ינה בגרמניה כקורסי קיץ, 1897.
תוספת לפונטנל, 1898.
על שירו של המשורר יאנוש אראן בשם "סתיו". 1900.
שלוש תכונותיו של אלוהים בתמונה הראשונה של המחזה טרגדיית האדם מאת אימרה מדאץ' 1902.
הרפתקת הזאב (של מיקלוש טולדי); בכתב העת "פדגוגיה הונגרית" (1896), כתב העת של הוועדה הפדגוגית של האקדמיה ההונגרית למדעים
ביבליוגרפיה של ספרות הרבארט בשפה ההונגרית, 1898.
יאנוש הונטר, 1904. דרגות תרבותיות היסטוריות אצל שילר, 1908.
ז'ולט באוטי; בפרסומי תולדות הספרות (1900)
על ה"כינור" של אראן, 1902.
ב"משמר השפה ההונגרית" (Magyar Nyelvőr) (1904 הסברים לדימוי של אראן ביצירתו מיקלוש טולדי כאייל);
בספר הזיכרון של באוטי (1908 יסודות סובייקטיביים ואובייקטיביים של אמת);
יאנוש ולדאפפל כתב גם ב:
"סקירת בודפשט" (Budapesti Szemle) (1898 ההיסטוריה של החינוך הציבורי בהונגריה 1740-1773),
פרסומי אגודת המורים
דפי מתמטיקה לתיכון
ב-Zeitschrift für Philosophie und Paedagogik, Reim Encyclopaedisches Handbuch der Pädagogik
יצירותיו

תורת הציונים הפורמליים – פדגוגיה הונגרית, כרך א'. 1892, עמ' 449–456, 521–534, 577-603. ע.
טעויות של מורים. נכתב על ידי ג'יימס ל. יוז. תורגם מאנגלית. פשט, 1893.
היסוד הלאומי בתוכנית הלימודים ובהוראות הגימנסיות שלנו בפסט, 1895.
Die Pädagogik Bacon's. Langensalza, 1896.
על חינוך ביתי. פשט, 1896.
עדכון של תוכנית הלימודים בתיכון. בודפשט, 1897.
תוספות לתורת החינוך לגימנסיה. (הורכב מתוך פרוטוקול התאורטיקום בראשותו של מור קרמן). בודפשט, 1898
סמיאלובסקי ושוורטנר. תוספת למדיניות של מחוז טרנצ"ין. בודפשט, 1907.
חינוך והשכלה ציבורית – (מאמרים נבחרים, עם הקדמה מאת שאנדור אימרה) – בודפשט, 1938.
ארנה פינאצי ומדע הפדגוגיה – פדגוגיה הונגרית, שנתון XXXIX. שׁנת 1930, 3–4. ס. 106–113.
כעורך:
בשנת 1896 את כתב העת "חינוך ציבורי הונגרי"(Magyar Közművelődés) את כתב העת 1896. (מאמרו בזה: חנוכת אזרחות)
ספר הזיכרון למור קרמן לרגל חגיגות עשרים וחמש שנות עבודתו כמורה. פשט, 1907. (עם ג'רג' וולף. במאמר זה: מאפיינים בסיסיים של הרהוריו הפילוסופיים והפדגוגיים של קרמן)
לקריאה נוספת

Új magyar irodalmi lexikon III. (P–Zs). Főszerk. Péter László. Budapest: Akadémiai. 1994. 2278. o. ISBN 963-05-6807-1 (לקסיקון ספרותי חדש)
Szinnyei József: Magyar írók élete és munkái. (חייהם ויצירותיהם של סופרים הונגרים)
Adatai a Petőfi Irodalmi Múzeum katalógusában (נתוניו במוזיאון הספרותי פטפי)
הערות שוליים

↑  "Halálesete bejegyezve a Bp. XI. ker. állami halotti akv. 245/1935. folyószáma alatt". נבדק ב-2019-12-12.
↑  Weisz Sándor és Eiser Róza lánya.
↑  "Házasságkötési bejegyzése a pozsonyi izraelita hitközség házassági akv. 553/1900. folyószáma alatt". נבדק ב-2019-12-12.
| --- | --- |
בקרת זהויות :  ISNI: 0000 0000 7920 4460  VIAF: 121491978   WorldCat (עם VIAF): 121491978
עקומים! (סדרת טלוויזיה, 2022)

| --- | --- |

 סוגה:  קומדיה, נוער, הומור, ילדים, משפחה, סדרה קומית
 יוצרים:  קווין קופאלו, הית' זייפרט 
 שחקנים:  קייט גודפרי אנטון סטארקמן אריאנה מולקרה כריסטופר מרטינז
 ארץ מקור:  ארצות הברית 
 שפות:  אנגלית 
 מספר עונות:  1 
 מספר פרקים:  13 
 הפקה
 מפיקים בפועל:  קווין קיי קווין קופלו הית' סייפרט יונתן שופט ג'ני קווין
 חברת הפקה:  Kevin & Heath Productions DJKay Entertainment Nickelodeon Productions
 הפצה:  CBS מדיה ונצ'רס 
 צלמים:  ג'ון סימונס
 טכניקת צילום:  מצלמה רב פעמית
 בעלי תפקידים נוספים:  מילאן קרטר בתור ווילסון
 מוזיקה:  פרד רפופורט ריק באטלר
 אורך פרק:  23-25 דקות
 שידור
 רשת שידור:  ניקלודיאון 
 רשת שידור בישראל:  TeenNick
 פורמט (תמונה):  HDTV 1080i
 פורמט (קול):  סאונד 5.1 סראונד
 תקופת שידור מקורית:  16 בינואר 2022 – 31 במרץ 2022
 תקופת שידור בישראל:  פברואר 2022 – אפריל 2022
 קישורים חיצוניים
 דף התוכנית ב-IMDb
 
עקומים! (באנגלית: !Warped) היא סדרת טלוויזיה קומית-אמריקאית שנוצרה על ידי קווין קופלו והית' סייפרט ששודרה בערוץ ניקלודיאון מה-16 בינואר עד ה-31 במרץ 2022. וב-ישראל הסדרה שודרה בפברואר 2022. בסדרה מככבים קייט גודפרי, אנטון סטארקמן, אריאנה מולקרה וכריסטופר מרטינז.
עלילה

הסדרה עוקבת אחר מיילו, החנון החביב שעובד בחנות קומיקס. מיילו נאלץ להתמודד עם העובדה הזאת שהבוס שלו קיבל לעבודה של מיילו את רובי המוזרה והנרגשת. וביחד הם עושים הרבה צחוקים ושטויות.
דמויות > ראשיות

מיילו (אנטון סטארקמן) - מיילו מנהל את חנות הקומיקס, והוא מומחה קומיקס. לעיתים קרובות הוא מתנהגת באופן אחראי כשהוא וחבריו חווים מצבים מסובכים ודברים מוזרים.
רובי (קייט גודפרי) - רובי היא נערה מוזרה ונרגשת מאוד. רובי מתחילה לעבוד בחנות קומיקס עם מיילו לאחר המעבר לעיר. מלבד שהיא גם מומחית קומיקס כמו מיילו, היא גם אומנית ממש טובה ועוזרת למיילו ברומן הגרפי שלו, היא עוזרת בכך שהיא מעצבת לו את הדמויות.
דארבי (אריאנה מולקרה) - הוא חבר של מיילו ורובי, שאוהב להתחפש לדמויות בדיוניות.
הרלי (כריסטופר מרטינז) - חברה של מיילו, רובי ודארבי, שעובדת בפיצרייה שמעל חנות הקומיקס בקניון, למרות שהרלי מזניחה לפעמים את העבודה שלה.
דמויות > משניות

רן (מקנזי לי-פוסטר) - רן היא ילדה קטנה שנמצאת לפעמים בחנות הקומיקס וקוראת קומיקס לנערים ומבוגרים.
ווילסון (מילאן קרטר) - הבעלים של חנות הקומיקס והבוס של מיילו ורובי.
סקירה כללית

| עונה | עונה | מספר פרקים | תקופת שידור מקורית ארצות הברית> שידור ראשון | תקופת שידור מקורית ארצות הברית> שידור אחרון |
| --- | --- | --- | --- | --- |
|  | 1 | 13 | 16 בינואר 2022 | 31 במרץ 2022 |
פרקים > עונה 1

| מספר הפרק בסדרה | מספר הפרק בעונה | שם הפרק בעברית | שם הפרק באנגלית | תאריך שידור מקורי ארצות הברית |
| --- | --- | --- | --- | --- |
| 1 | 1 | מתחילים! | !Pilot | 16 בינואר 2022 |
| 2 | 2 | מאותגרים! | !Challenged | 20 בינואר 2022 |
| 3 | 3 | מרומים! | !Duped | 27 בינואר 2022 |
| 4 | 4 | ניצבים בחלל! | !Space-!Conflicted | 3 בפברואר 2022 |
| 5 | 5 | נחשפים! | !Sandwiched | 10 בפברואר 2022 |
| 6 | 6 | מועתקים! | !Plagiarized | 17 בפברואר 2022 |
| 7 | 7 | מפוחדים! | !Creeped | 24 בפברואר 2022 |
| 8 | 8 | מוקלטים! | !Recorded | 3 במרץ 2022 |
| 9 | 9 | מוגבלים! | !Limited | 10 במרץ 2022 |
| 10 | 10 | נגנבים! | !Raccooned | 17 במרץ 2022 |
| 11 | 11 | מועסקים! | !Hired | 24 במרץ 2022 |
| 12 | 12 | מוכשרים! | !Talented | 31 במרץ 2022 |
| 13 | 13 | משיקים! | !Finished | 31 במרץ 2022 |
הפקה

ב-23 באוקטובר 2020, הוכרז שניקלודיאון הזמין פיילוט לסדרה "עקומים!" סדרת טלוויזיה-קומית שנוצרה על ידי קווין קופלו והית' סייפרט. קווין קופלו, הית' סייפרט וקווין קיי משמשים כמפיקים בפועל. ב-18 במרץ 2021, ניקלודיאון הכריזה רשמית שהיא מאשרת את צילום ושידור הסדרה! כסדרת טלוויזיה קומית. צוות השחקנים של הסדרה כולל את קייט גודפרי בתור רובי, אנטון סטארקמן בתור מיילו, אריאנה מולקרה בתור דארבי וכריסטופר מרטינז בתור הרלי. את פרק הפיילוט ביים יונתן ג'אג. ב-20 בדצמבר 2021, הוכרז שהסדרה תעלה לאקרנים ב-20 בינואר 2022; עם זאת, הסדרה החלה להיות משודרת ב-16 בינואר 2022, שסומנה כהצצה. הסדרה הסתיימה לאחר עונתה היחידה ב-31 במרץ של אותה שנה.
רייטניג בארצות הברית

| עונה | מספר פרקים | פרק בכורה> תאריך | פרק בכורה> צופה (במיליונים) | פרק סיום> תאריך | פרק סיום> צופה (במיליונים) | ממוצע רייטניג> 0.26 |
| --- | --- | --- | --- | --- | --- | --- |
| עונה 1 | 13 | 16 בינואר 2022 | 0.15 | 31 במרץ 2022 | 0.13 | 0.26 |
הקיץ שבו הפכתי ליפה (סדרת טלוויזיה)

| --- | --- |

 מבוסס על:  The Summer I Turned Pretty Trilogy 
 סוגה:  סדרה רומנטית, סדרה המבוססת על ספר 
 כותבים:  ג'ני האן, Speed Weed, Jenny Zhang, גבריאל סטנטון 
 בימוי:  ג'סי פרץ 
 שחקנים:  רייצ'ל בלאנצ'ארד  טום אוורט סקוט  כריסטופר ברייני  לולה טאנג  קולין פרגוסון  גווין קסלניו  Alfredo Narciso  Sean Kaufman 
 ארץ מקור:  ארצות הברית 
 שפות:  אנגלית 
 מספר עונות:  3 
 מספר פרקים:  15 (נכון ל־18 באוגוסט 2023) 
 הפקה
 הפצה:  אמזון פריים וידאו 
 אתר צילומים:  וילמינגטון 
 שידור
 רשת שידור:  אמזון פריים וידאו 
 תקופת שידור מקורית:  17 ביוני 2022 – הווה 
 קישורים חיצוניים
 אתר רשמי
 דף התוכנית ב-IMDb
 
הקיץ שבו הפכתי ליפה (באנגלית: The Summer I Turned Pretty) היא סדרת טלוויזיה התבגרות דרמטית רומנטית אמריקאית שנוצרה על ידי הסופרת ג'ני האן עבור פריים וידאו, ומבוססת על טרילוגיית הרומן שלה באותו השם. לולה טאנג מגלמת נערה המעורבת במשולש אהבה עם שני אחים בגילומם של כריסטופר ברייני וגווין קסלניו.
הפקת הסדרה החלה ב-2021. הבכורה של הסדרה הייתה ב-17 ביוני 2022, כשהעונה הראשונה מורכבת משבעה פרקים. לקראת הקרנת הבכורה של הסדרה, היא חודשה לעונה שנייה שעלתה לראשונה ב-14 ביולי 2023, והיא כוללת שמונה פרקים.
תקציר

אמה של בלי (לולה טאנג) ואחיה סטיבן, מתארחים אצל משפחת פישר כל קיץ מאז שבלי וסטיבן היו קטנים. בלי בת השש עשרה מוצאת את עצמה לכודה במשולש אהבה עם  בני משפחת פישר ג'רמיה (גווין קסלניו) וקונרד (כריסטופר ברייני).
שחקנים ודמויות > תפקידים ראשיים

לולה טאנג בתור איזבל "בלי" קונקלין
ג'קי צ'ונג בתור לורל פארק
רייצ'ל בלנשרד בתור סוזנה פישר
כריסטופר ברייני בתור קונרד פישר
גווין קסלניו בתפקיד ג'רמיה פישר
שון קאופמן בתור סטיבן קונקלין
מיני מילס בתור שיילה (עונה 1)
אלפרדו נרסיסו בתור קליבלנד קסטילו (עונה 1; ראשית, עונה 2; חוזר)
דייוויד איאקונו בתפקיד קאם (עונה 2; ראשית, עונה 1; חוזר)
ריין ספנסר בתור טיילור (עונה 2; ראשית, עונה 1; חוזר)
אלסי פישר בתור סקיי (עונה 2)
קירה סדג'וויק בתור ג'וליה (עונה 2)
שחקנים ודמויות > תפקיד חוזר

סאמר מדיסון בתפקיד ניקול ריצ'רדסון
קולין פרגוסון בתפקיד ג'ון קונקלין
טום אוורט סקוט בתור אדם פישר
לילה פייט בתור ג'יג'י
קלסי רוז הילי בתור דארה
ג'וסלין שלפו בתור מריסה
הפקה

ב-8 בפברואר 2021, אמזון נתנה אישור להפקה של סדרה המורכבת משמונה פרקים. הסדרה מבוססת על הרומן מ-2009 באותו שם מאת ג'ני האן. הסדרה נוצרה והופקה על ידי האן.  על ההפקה הבכירה הופקדו גבריאל סטנטון, קארן רוזנפלט, ני איבונג והופ הרטמן.    ב-8 ביוני 2022, לקראת הקרנת הבכורה של הסדרה, חידשה אמזון את הסדרה לעונה שנייה.
הפקה > ליהוק

ב-28 באפריל 2021, לוהקו לולה טונג, רייצ'ל בלנצ'רד, ג'קי צ'ונג וכריסטופר ברייני לתפקידים ראשיים בסדרה.   ביולי 2021 לוהקו, גווין קסלניו, שון קאופמן, מיני מילס ואלפרדו נרקיסו לתפקידים ראשיים, בעוד סאמר מדיסון, דייוויד איאקונו, ריין ספנסר וטום אוורט סקוט לוהקו לתפקידים חוזרים.   ב-31 באוגוסט 2022, קירה סדג'וויק ואלסי פישר לוהקו לתפקידים חוזרים לעונה השנייה. ב-20 באפריל 2023, מילס הודיעה שהיא עוזבת את הסדרה לקראת העונה השנייה.
הפקה > צילומים

הצילום העיקרי לעונה הראשונה התרחש בשנת 2021 בווילמינגטון, צפון קרוליינה, המקומות כללו את קרולינה ביץ', פורט פישר ותחנת Padgett של Wave Transit ברחוב N. 3rd.    צילומי העונה השנייה החלו ביולי 2022 והסתיימו בנובמבר 2022.
הפצה

הסדרה עלתה לראשונה בפריים וידאו ב-4 ביוני 2022.  שלושת הפרקים הראשונים של העונה השנייה עלו בבכורה ב-14 ביולי 2023, כאשר חמשת הפרקים הנותרים יצאו מדי שבוע עד לגמר העונה ב-18 באוגוסט 2023.
לאחר הופעת הבכורה של הסדרה, כל שלושת ספרי הקיץ שבו הפכתי ליפה זינקו לשלושת המקומות הראשונים ברשימת רבי המכר של אמזון, כשהספר השני, It's Not Summer Without You, במקום הראשון. גם האמנים שהמוזיקה שלהם משמשת בתוכנית ראו עלייה בסטרימינג, במכירות ובעוקבים, כאשר חלקם חוו עלייה של עד 6,000% במכירות השירים. אלבום האולפן השביעי של טיילור סוויפט, Lover, התחדש במכירות ובסטרימינג, ונכנס שוב לאזור 40 המובילים במצעד בילבורד 200, לאחר ששלושה משיריו - " Cruel Summer ", " Lover " ו-"False God" - הושמעו בסדרה. לסדרה הייתה גם טווח רחב של מדיה חברתית, כאשר ההאשטאג #TheSummerITurnedPretty צבר למעלה מ-1.3 מיליארד צפיות ב- TikTok . זה יצר למעלה מ-107,000 פוסטים גלובליים במהלך סוף השבוע של ההשקה ו-725 מיליון הופעות פוטנציאליות בפלטפורמות, לפי סוכנות הניתוח החברתי במדיה DMS.
פרסים ומועמדויות

| שנה | פרס | קטגוריה | מועמד(ים) | תוצאה | מקור |
| --- | --- | --- | --- | --- | --- |
| 2024 | פרס בחירת הקהל | תוכנית הבינג' של השנה | "הקיץ שבו הפכתי ליפה" | זכייה |  |
ייל (מיתולוגיה)

שני ייל, תומכים משני צידי שלט האצולה מעל שערי קולג' סנט ג'ון בקיימברידג'
תיאור ייל כתומך בשלט אצולה
יֵיל (בלטינית: eale ; באנגלית: yale) או סנטיקור (centicore) הוא חיה מיתולוגית המופיעה במיתולוגיות אירופיות וכתומכים בהרלדיקה.
תיאור

על פי רוב מתואר ה"ייל" כאנטילופה או עז בעלת ארבע רגליים, ושתי קרניים, וכן חטים של חזיר בר. על פי מיתולוגיות אירופיות הייל מסוגל להניע את קרניו.
הראשון שהזכיר את ה"ייל" היה פליניוס הזקן בספרו השמיני "תולדות הטבע". בעקבות אזכור זה ה"ייל" מופיע בספרי חיות של ימי הביניים ובהרלדיקה כתומכים, בהם הייל מסמל "הגנה".
תיאור > סמלי אבירים

הייל הוא אחד מחיות האצולה המסמלות את משפחת המלוכה הבריטית. זה היה משמש כתומך בשלט האצולה של ג'ון, הדוכס מבדפורד, ועל ידי בית בופור.
ראשית השימוש בו כסמל של בית המלוכה הבריטי החל עם הנרי השביעי, בשנת 1485. אימו של הנרי, מרגרט בופור, באה ממשפחת בופור, ולכן שני בניה השתמשו ב"ייל" בתומכי שלט האצולה שלהם.
ה"ייל" הוא אחד מחיות המלכה - פסלים שהוצגו להכתרת אליזבת השנייה בשנת 1963. פסלים אלה מצויים בקנדה, והעתקים שלהם מצויים בגני קיו.
בארצות הברית, ה"ייל" המיתולוגי מזוהה עם אוניברסיטת ייל בניו הייבן, קונטיקט, והוא מופיע על הדגל הרשמי של נשיא האוניברסיטה, וכן על המורג של האוניברסיטה.
הערות שוליים

1 2  ה"ייל" בהיסטוריה ובהרלדיקה
↑  הקשר בין ה"ייל" ואוניברסיטת ייל
↑  ה"ייל" על מורג אוניברסיטת ייל
יקב פלדשטיין

| --- | --- |

 נתונים כלליים
 מייסדים:  אבי פלדשטיין
 תקופת הפעילות:  2014–הווה (כ־11 שנים)
 ענפי תעשייה:  תעשיית היין 
 מוצרים עיקריים:  יין
 
יקב פלדשטיין הוא יקב בוטיק ישראלי בגליל העליון, ומצוי באזור התעשייה בדלתון.
היקב הוא פרי מיזם משותף של היינן אבי פלדשטיין הנושא את שמו.
היסטוריה

בתחילת שנות ה־90 היה פלדשטיין סמנכ״ל הפיתוח של יקב סגל, במקביל התחיל ללמוד את תורת ייצור היין ולעבוד ביקב. פלדשטיין כיהן שני עשורים כיינן הראשי של יקב סגל ולשמו מקושר יצירת ׳סגל לא מסונן׳ מהיינות הבולטים בישראל. כמו כן פלדשטיין מוכר בכך שהשתתף בתוכנית קרב סכינים כסומליה בערוץ 10. במהלך עבודתו ביקבים הגדולים, הבין פלדשטיין שהוא מחפש דרך שונה וממוקדת יותר להביא לידי ביטוי את אהבתו ליין ואת החזון היצירתי שלו. החיבור העמוק שלו ליין ולתהליך היצירה הוביל אותו להחלטה אמיצה לעזוב את המסגרת הגדולה ולהקים יקב משלו.
בשנת 2014 עזב פלדשטיין את יקב סגל לאחר שזה נקנה בידי יקבי ברקן בשנת 2001, והקים את יקב פלדשטיין במושב גבעת כ"ח. רוב הענבים של היקב מגיעים מהגליל העליון, עבר הירדן, נפת צור וגוש עציון. בשנת 2020 החל יקב פלדשטיין בשיתוף פעולה עם חברת טמפו. בשנת 2020 יקב פלדשטיין התרחב ועבר למועצה אזורית חבל מודיעין. פלדשטיין יצא למסע מחקרי מרתק (ואף לימד קורסים בפקולטה לחקלאות ברחובות) שבו הוא בוחן את השאלה הגדולה: "מהו יין ישראלי?" האג'נדה שלו כוללת חיפוש אחרי זני ענבים שצומחים מתוך ההיסטוריה של האזור, לצד התאמה לאקלים לטרואר המקומי ואדמה וולקנית. פלדשטיין מייצר יינות שיוצאים מהקופסה – יינות שמתרחקים מהקלאסיקות המוכרות כמו קברנה סוביניון ושרדונה, ומתמקדים בזנים מסקרנים ומקומיים כמו דבוקי הגדל בגוש עציון, מראווי וגנדלי.
הערות שוליים

↑  אבי פלדשטיין בדלתון, 2022, באתר spittoon.co.il
↑  היינן אבי פלדשטיין – יקבי ברקן – סגל – משיקים קברנה סוביניון, ללא סינון 2008 "של סגל", באתר על היין
↑  סוף סוף פלדשטיין | יין בירה ואלכוהול – שגיא קופר: המרקקה היומית – The Daily Spittoon by Sagi Cooper
↑  איך היינות של פלדשטיין, המותג החדש והמבטיח?, באתר הארץ
↑  השבוע בענף היין: האם פלדשטיין יהיה יקב הבוטיק של ברקן-סגל?, באתר Foodis, ‏28 בפברואר 2020
↑  שיר שמולביץ, אבי פלדשטיין: אומן היין והמהפכן של עולם הייננות בישראל, באתר פייסבוק שיר היין - מדברים על יין, ‏13.1.2025
הדרור המת

| --- | --- |

 מידע כללי
 צייר:  פרנץ מארק 
 תאריך יצירה:  1905 
 טכניקה וחומרים:  לוח עץ, צבע שמן 
 ממדים בס"מ
 רוחב:  16.5 ס״מ 
 גובה:  13 ס״מ 
 
הדרור המת (בגרמנית: Der tote Spatz) הוא כינויו של ציור מאת האמן פרנץ מארק. הציור נמנה עם יצירותיו המוקדמות של מארק ונמצא בבעלות פרטית.
היסטוריה

הציור נוצר בשנת 1905, בתקופה שבה הסתיימה מערכת היחסים של פרנץ מארק עם אנטה סימון פון אקרט. באותה שנה הכיר מארק את צייר החיות השווייצרי ז'אן-בלואה ניאסטלה (אנ'), שעודד אותו לבטא את יחסו הקרוב לבעלי חיים באמצעים אמנותיים. כך החל מארק לראות בציור בעלי חיים כלי לביטוי אמנותי ופיתח גישה זו, שהפכה משמעותית במיוחד ליצירתו בתחילת העשור השני של המאה ה-20.
ברנהרד קהלר, מי שלימים הפך לפטרונו של מארק, רכש את הציור בביקורו הראשון אצל האמן בינואר 1910, וכך הניח את היסוד לאוסף נרחב מיצירותיו של מארק. על פי דבריה של אליזבת ארדמן-מאקה, מארק היה קשור מאוד לציור זה, ולכן כאשר שאל קהלר אם הציור למכירה, השיב מארק בשלילה בתחילה. רק לאחר שקהלר הציע סכום של 100 מארק, נפרד מארק מהיצירה לאחר מאבק פנימי קשה, בשל מצוקה כלכלית.
תיאור היצירה

הציור, שמידותיו 13 ס"מ גובה ו-16.5 ס"מ רוחב, צויר בצבעי שמן על עץ.
היצירה מציגה ציפור מתה השרועה על גבה, כשרגליה המתוחות כלפי מעלה. הבטן ותחתית הציפור צבועות בגווני אוכרה בהירים, בעוד שהרקע ונוצותיה מופיעים בגוונים כהים של חום.
הערות שוליים

↑  Franz Marc. Taschen. 2001. pp. 9 f. ISBN 3-8228-5585-5.
↑  Franz Marc 1880–1916. Städtische Galerie im Lenbachhaus. 1980. p. 139. ISBN 3-88645-005-8.
דברים הגורמים לשכחה

רגילות בזיתים גורמת שכחה, על נקודה זו נכתבו פסקי הלכה רבים בשל נפיצותה
דברים הגורמים לשכחה היא רשימה של פעולות שעל פי התלמוד והפוסקים עלולות לגרום לשכחה של דברי תורה.